

**Нуфтиева Динара Ержановна**

БҚО, Сырым ауданы

Жалпы білім беретін Ж.Досмұхамедов атындағы орта мектеп балабақша кешенінің І (бірінші) санатты, педагог-сарапшы информатика пәні мұғалімі

Dinara\_852009@mail.ru

**Эссе**

**Тақырыбы:** "Өз бетімен бағалау тапсырмаларын құрастыру - тәжірибені жетілдірудің бір жолы"

Жаңартылған білім мазмұны алғаш қабылданғаннан ұстаздар аламан сынақ алаңынан өтті десек те болады. Тәжірибені жетілдіруде қандай белестерді артқа тастады? Осы сұрақ төңірегінде ойымды білдірсем. Біріншіден, жаңартылған білім мазмұны жүйелі ретке келуі, оқушылар мен ата-аналардың санасына сіңдіру бұның бәрі ұстаздардың жүгі болғаны баршамызға аян. Екіншіден, күнделікті бағалау жүйесіне үйренген тәлім алушылардың бөлімнің соңы мен тоқсанның аяқталуында ғана бағалануы көптеген немқұрайлылықты туғызғаны да шын. Үшіншіден, дайын келген бжб, тжб ұстаздардың да арасында түсінбестік туғызып, бірмаша сергелденге салғанын атап атап айтқым келеді.

 Ал, енді өз бетіммен осы тапсырмаларды құрастыру ұстаздарды тәжірибе жетілдіруіне зор үлесін тигізері анық. Атап айтсам, тапсырманы құрастыруда өзінің талаптарын, қолжетімділігін жан жақты ойластырып, өз алдында отырған оқушы деңгейіне негіздеп жасау үлкен біліктілікті қажет ететінін курсқа келгеннен бері түсіндім. Яғни, бағалау тапсырмаларын әзірлеген әрбір педагог сарапшы, тәжірибелі, нағыз шәкірт талабын түсінетін ұғымпаз болары анық. Қорытындылай келе, өз бетімен бағалау тапсырмаларын дайындау- тәжірибені жетілдіретін, тәжірибелі педагог қалыптастыратын, оқушылардың жаңартылған білім беру аясында сапалы білім алуына кепілдік беретін бірден бір сара жол деп білемін.